_:nab43fb498a024c63945ab8df314634e4xb0
<http://schema.org/articleBody>
"जयपुर : देश और दुनिया से पिंकसिटी घूमने आने वाले पर्यटकों के लिए एक खुशखबरी है। राजधानी जयपुर के पर्यटन स्थल अब और खूबसूरत होने वाले हैं। राज्य सरकार की ओर से पर्यटन स्थलों का सौंदर्यीकरण और विकास किया जाएगा] जिससे वे पर्यटकों के लिए और यादगार बन जाएंगे। राज्य सरकार जयपुर के हेरिटेज संरक्षण और विकास कार्यों पर 100 करोड़ रुपए खर्च करने जा रही है। प्रदेश की उपमुख्यमंत्री दीया कुमारी के पास ही पर्यटन और सार्वजनिक निर्माण विभाग की जिम्मेदारी है। लिहाजा उन्होंने मंगलवार को अधिकारियों के साथ जयपुर शहर के पर्यटन स्थलों भ्रमण किया और विकास कार्यों को तेजी से पूरा करने के निर्देश दिए। बता दें कि डिप्टी सीएम दीया जयपुर के पूर्व राजपरिवार की सदस्य हैं और सरकार में आने के बाद से शहर में एक्टिव दिख रही हैं। यहां पढ़ें जयपुर में क्या खास काम करवाने जा रही हैं दीया कुमारी...जलमहल में चलेंगी नाव और नाहरगढ़ में रोपवे भी विश्व विख्यात जल महल पर पर्यटन को बढावा देने के लिए जलमहल की पाल पर सौंदर्यीकरण कराया जाएगा। जलमहल में बोटिंग शुरू करवाई जाएगी ताकि पर्यटकों का आकर्षण और बढे। इसके साथ ही सप्ताह में 3 दिन सांस्कृतिक कार्यक्रमों का भी आयोजन किया जाएगा।आमेर किले के ठीक नीचे मावठा बना हुआ है। अभी तक पर्यटकों को महल में जाने के लिए हाथी की सवारी या पैदल जाना होता है। अब बैटरी चलित वाहन या इलेक्ट्रिक मिनी टैक्सी का संचालन किया जाएगा। इससे पर्यटकों को आने जाने में आसानी होगी और चारों ओर का नजारा निहारने का भी आनंद मिलेगा।आमेर महल से रायगढ़ और नाहरगढ़ जाने के लिए रोपवे बनाए जाने की तैयारियां शुरू की गई है। आमेर से जयपुर और नाहरगढ़ के बीच रोपवे का संचालन होने से पर्यटकों को अलग आनंद की अनुभूति होगी। अभी तक आमेर महल से नीचे आकर दूसरे रास्तों से रायगढ़ और नाहरगढ़ तक जाना पड़ता है। नशे में बेटा बना हैवान! बूंदी में मां के साथ कर डाला महापाप, नशा उतरा तो कबूला अपराध और फिर...सेल्फी पॉइंट, एक रंग के बाजार और सफाई का भी इंतजामविश्व प्रसिद्ध हवामहल के ठीक सामने एक सेल्फी पॉइंट बनाया जाएगा। इस सेल्फी पॉइंट से सेल्फी लेकर पूरे हवामहल को अपनी यादों से संजोया जा सकेगा। अभी तक पर्यटक हवामहल के बाहर खड़े होकर फोटो क्लिक करते हैं। इससे हवामहल का कुछ हिस्सा ही तस्वीर में कैद हो पाता है। पूरा नजारा तस्वीर में कैद करने के लिए सेल्फी प्वाइंट बनाया जाएगा। Rajasthan Monsoon Rain Alert: 7 जिलों में भारी बारिश की संभावना, पढ़ें जयपुर में अगले सात दिन कैसा रहेगा मौसम, बरसात होगी या नहीं‌ ?परकोटा क्षेत्र की इमारतों के कलर में एकरूपता लाने की दिशा में कार्य शुरू किया जा रहा है। हालांकि अधिकतर इमारतें पिंक कलर की है लेकिन कुछ लोगों ने अलग रंग कर दिया है। दुकानों के बाहर लिखे गए नामों को भी एक कलर और एक फोंट में करने के निर्देश दिए ताकि एकरूपता की पहचान कायम रह सके।वॉल सिटी में लगे अलग अलग रंग के लगे डस्टबिन भी अब एक कलर के होंगे। दिया कुमारी ने कहा कि परकोटा क्षेत्र में कोई सैलानी आता है तो उसे केवल पिंक ही नजर आना चाहिए। ऐसे में दुकानों और अन्य प्रतिष्ठानों में रखे गए डस्टबिन भी एक ही कलर के होने चाहिए ताकि पिंक सिटी की पहचान दुनियाभर में बनी रहे। तिरंगे रंग में रोशन माही बांध से बहा पानी, बांध​ के 8 गेट खोले गएकिशनपोल बाजार स्थित म्यूजियम ऑफ लिगेसी (महाराजा स्कूल ऑफ आर्ट) को फिर से विकसित किये जाने के निर्देश दिए। साथ ही किशनपोल बाजार से बापू बाजार के बीच बने हैरिटेज वे को भी फिर से डेवलप किया जाएगा। "
<https://navbharattimes.indiatimes.com/state/rajasthan/jaipur/jaipur-tourist-spots-will-be-beautified-and-developed-diya-kumari-give-instruction-as-the-state-government-will-spend-rs-100-crore/amp_articleshow/113052304.cms>